Neuvoston direktiivi 88/316/ETY, annettu 7 päivänä kesäkuuta 1988, tiettyjen nesteiden pakkaamista valmispakkauksiin tilavuuden mukaan koskevan jäsenvaltioiden lainsäädännön lähentämisestä annetun direktiivin 75/106/ETY muuttamisesta



Virallinen lehti nro L 143 , 10/06/1988 s. 0026 - 0027

Suomenk. erityispainos Alue 15 Nide 8 s. 0089

Ruotsink. erityispainos Alue 15 Nide 8 s. 0089



NEUVOSTON DIREKTIIVI, annettu 7 päivänä kesäkuuta 1988, tiettyjen nesteiden pakkaamista valmispakkauksiin tilavuuden mukaan koskevan jäsenvaltioiden lainsäädännön lähentämisestä annetun direktiivin 75/106/ETY muuttamisesta (88/316/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 a artiklan, ottaa huomioon komission ehdotuksen, toimii yhdessä Euroopan parlamentin kanssa(1), ottaa huomioon talous- ja sosiaalikomitean lausunnon(2), sekä katsoo, että direktiivin 75/106/ETY(3), sellaisena kuin se on viimeksi muutettuna direktiivillä 85/10/ETY(4), antamisen jälkeen kyseisessä direktiivissä tarkoitettujen tiettyjen nesteiden nimellismäärävalikoima on osoittautunut tarpeelliseksi yhdenmukaistaa kokonaisuudessaan, direktiivissä 75/106/ETY ei säädetä astioista tai niiden käytöstä; elintarvikkeeksi tarkoitettuja nesteitä sisältävien astioiden kierrätyksestä säädetään direktiivissä 85/339/ETY(5); sen vuoksi on tarpeen kumota direktiivin 75/106/ETY 5 artiklan 4 kohta, ja on suotavaa pyrkiä yhdenmukaistamaan aina, kun se on mahdollista, valmiiksi pakattujen tuotteiden valikoimaa kokonaisuudessaan avointen markkinoiden toteuttamiseksi, ON ANTANUT TÄMÄN DIREKTIIVIN: 1 artikla Muutetaan direktiivin 75/106/ETY 5 artiklaa seuraavasti: 1 Lisätään virke 2 kohdan loppuun seuraavasti: "... ja 31 päivään joulukuuta 1991 asti 0,375 litran ja 0,75 litran tilavuuksista tuotteiden osalta, jotka luetteloidaan 4 alakohdassa." 2 Korvataan 3 kohdan b alakohta seuraavasti: "b) Valmispakkauksia, jotka sisältävät liitteessä III olevassa 1 kohdan a ja b alakohdassa luetteloituja tuotteita, voidaan pitää kaupan 31 päivän joulukuuta 1988 jälkeen vain, jos niillä on mainitussa liitteessä olevassa I sarakkeessa esitetyt nimellistilavuudet. Pakkauksia, jotka sisältävät liitteessä III luetteloituja tuotteita, voidaan pitää kaupan 31 päivän joulukuuta 1990 jälkeen vain, jos niillä on kyseisen liitteen I sarakkeessa esitetyt nimellistilavuudet. Niitä valmispakkauksia, jotka on mainittu liitteessä III olevassa 4 osastossa, voidaan pitää kaupan joulukuun 31 päivän 1991 jälkeen vain, jos niillä on mainitussa I sarakkeessa ilmoitetut nimellistilavuudet." 3 Lisätään 3 kohtaan alakohta seuraavasti: "d) Liitteessä III olevassa 4 kohdassa lueteltuja tuotteita, joilla on 0,071 litran tilavuus, saadaan pitää kaupan Irlannissa ja Yhdistyneessä kuningaskunnassa, sanotun kuitenkaan rajoittamatta b alakohdan soveltamista." 4 Kumotaan 4 kohta. 2 artikla 1 Lisätään tilavuudet direktiivin 75/106/ETY liitteessä III olevaan I sarakkeeseen seuraavasti: - 1 kohdan d alakohtaan: "3 5" - 2 kohdan a alakohtaan: "4,5 6 9" - 4 kohtaan: "0,35 0,70 1,125(*) 4,5 5(*) 10(*)". Lisätään alaviite liitteen III loppuun seuraavasti: "(*) Arvot on tarkoitettu yksinomaan kaupalliseen käyttöön." 2 Kumotaan direktiivin 75/106/ETY liitteessä III olevassa II sarakkeessa olevat tilavuudet "0,35" ja "0,70" 4 alakohdassa ilmoitettujen tuotteiden osalta. 3 artikla Lisätään alakohta direktiivin 75/106/ETY 1 artiklaan seuraavasti: "Tätä direktiiviä ei sovelleta valmiiksi pakattuihin tuotteisiin, jotka luetellaan liitteessä III olevassa 2 kohdan a alakohdassa tai 4 kohdassa ja jotka on tarkoitettu tarjoiluun lentokoneissa, laivoissa ja junissa taikka verottomaan myyntiin näissä." 4 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 30 päivään kesäkuuta 1988 mennessä. Niiden on ilmoitettava tästä komissiolle viipymättä. Tehty Luxemburgissa 7 päivänä kesäkuuta 1988. Neuvoston puolesta Puheenjohtaja M. BANGEMANN (1) EYVL N:o C 156, 15.6.1987, s. 191 ja päätös 18 päivältä toukokuuta 1988 (2) EYVL N:o C 150, 9.6.1987, s. 4 (3) EYVL N:o L 42, 15.2.1975, s. 1 (4) EYVL N:o L 4, 5.1.1985, s. 20 (5) EYVL N:o L 176, 6.7.1985, s. 18